**นิยามศัพท์**

**แบบสำรวจระดับความพร้อมรัฐบาลดิจิทัลหน่วยงานภาครัฐของประเทศไทย ประจำปี 2563**

นิยามศัพท์ ประกอบด้วยข้อมูล 8 ส่วน ดังนี้

1. นิยามศัพท์ในส่วนข้อมูลทั่วไปเกี่ยวกับหน่วยงาน
2. นิยามศัพท์ในส่วนของคำถามสำหรับผู้บริหารเทคโนโลยีสารสนเทศระดับสูง (Chief Information Officer: CIO)
3. นิยามศัพท์ในส่วนที่ 1 แนวนโยบายและหลักปฏิบัติ (Policies and Practices)
4. นิยามศัพท์ในส่วนที่ 2 ศักยภาพเจ้าหน้าที่ภาครัฐด้านดิจิทัล (Digital Capabilities)
5. นิยามศัพท์ในส่วนที่ 3 บริการภาครัฐ (Public Services)
6. นิยามศัพท์ในส่วนที่ 4 การบริหารจัดการรูปแบบดิจิทัล (Smart Back Office)
7. นิยามศัพท์ในส่วนที่ 5 โครงสร้างพื้นฐานที่มีความมั่นคงปลอดภัยและมีประสิทธิภาพ
(Secure and Efficient Infrastructure)
8. นิยามศัพท์ในส่วนที่ 6 เทคโนโลยีดิจิทัลและการนำไปใช้ (Digital Technology Practices)

**ส่วนข้อมูลทั่วไปเกี่ยวกับหน่วยงาน**

| **ลำดับ** | **คำศัพท์** | **คำอธิบาย** |
| --- | --- | --- |
| **ข้อมูลทั่วไปเกี่ยวกับหน่วยงาน** |
| 1 | **หน่วยงานราชการ** | หน่วยงานที่รับผิดชอบการให้บริการสาธารณะทางปกครอง ซึ่งเป็นภารกิจหลักของรัฐ ให้บริการเป็นการทั่วไปและไม่มุ่งกำไร และมีความสัมพันธ์กับรัฐ ซึ่งประกอบด้วยรัฐจัดตั้ง รัฐปกครองบังคับบัญชา ใช้งบประมาณแผ่นดิน ใช้อำนาจฝ่ายเดียวของรัฐเป็นหลักในการดำเนินกิจกรรม บุคลากรมีสถานะเป็นข้าราชการ และรัฐต้องรับผิดชอบแต่เพียงผู้เดียวในการกระทำของหน่วยงาน  |
| 2 | **หน่วยงานของท่าน** | หน่วยงานหรือสำนักงานที่ท่านปฏิบัติงานอยู่ในปัจจุบัน โดยไม่รวมหน่วยงานต้นสังกัดและไม่รวมหน่วยงานสาขา |
| 3 | **รัฐวิสาหกิจ** | หน่วยงานที่รับผิดชอบการให้บริการสาธารณะทางอุตสาหกรรมและพาณิชยกรรม มีวัตถุประสงค์เพื่อการแสวงหารายได้ ต้องสามารถเลี้ยงตัวเองจากการดำเนินงานเชิงพาณิชย์ เป็นนิติบุคคลและมีความสัมพันธ์กับรัฐ ซึ่งประกอบด้วยรัฐจัดตั้ง ทุนเกินครึ่งเป็นของรัฐ รัฐมีอำนาจบริหารจัดการ การลงทุนต้องขอความเห็นชอบจากรัฐและรายได้ต้องส่งคืนรัฐ บุคลากรมีสถานะเป็นพนักงานรัฐวิสาหกิจ เช่น ธนาคารออมสิน บริษัท ทีโอที จำกัด (มหาชน) การรถไฟแห่งประเทศไทย บริษัท ขนส่ง จำกัด เป็นต้น |
| 4 | **องค์การมหาชน** | หน่วยงานที่รับผิดชอบการให้บริการสาธารณะทางสังคมและวัฒนธรรม ไม่มีวัตถุประสงค์ในการหากำไร เป็นนิติบุคคลและมีความสัมพันธ์กับรัฐ ซึ่งประกอบด้วยรัฐจัดตั้ง ได้รับเงินอุดหนุนจากรัฐ หรือสามารถเลี้ยงตัวเองได้ และรัฐมีอำนาจบริหารจัดการ การลงทุนต้องขอความเห็นชอบจากรัฐ บุคลากรมีสถานะเป็นเจ้าหน้าที่ของรัฐ เช่น สำนักงานพัฒนาเทคโนโลยีอวกาศและภูมิสารสนเทศ (องค์การมหาชน) (GISTDA) สถาบันเทคโนโลยีป้องกันประเทศ (องค์การมหาชน) สำนักงานนวัตกรรมแห่งชาติ (องค์การมหาชน) สถาบันทดสอบทางการศึกษาแห่งชาติ (องค์การมหาชน) เป็นต้น |
| 5 | **องค์กรอิสระ**  | องค์กรของรัฐที่ทำหน้าที่ในการควบคุมกำกับดูแลกิจกรรมของรัฐตามนโยบายสำคัญที่ต้องการความเป็นกลางอย่างเคร่งครัด ปราศจากการแทรกแซงจากอำนาจทางการเมือง เช่น สำนักงานคณะกรรมการการเลือกตั้ง สำนักงานการตรวจเงินแผ่นดิน สำนักงานคณะกรรมการป้องกันและปราบปรามการทุจริตแห่งชาติ สำนักงานคณะกรรมการกำกับหลักทรัพย์และตลาดหลักทรัพย์ เป็นต้น |
| 6 | **องค์กรวิชาชีพ**  | องค์กรที่จัดตั้งขึ้นตามที่บัญญัติไว้ตามกฎหมายวิชาชีพ โดยมีหน้าที่เป็น ผู้กำกับดูแลมาตรฐานการทำงานและจริยธรรม ของผู้ประกอบวิชาชีพประเภทต่างๆ เช่น แพทย์ ทันตแพทย์ พยาบาล เภสัชกรรม เป็นต้น |
| **คำถามสำหรับผู้บริหารเทคโนโลยีสารสนเทศระดับสูง (Chief Information Officer: CIO)** |
| 7 | **ผู้บริหารเทคโนโลยีสารสนเทศระดับสูง (Chief Information Officer: CIO)** | ผู้ที่ได้รับมอบหมายหรือทำหน้าที่ผู้บริหารเทคโนโลยีสารสนเทศระดับสูง (CIO) ของหน่วยงาน เป็นตำแหน่งที่มีอำนาจหน้าที่ดูแลรับผิดชอบด้านเทคโนโลยีสารสนเทศและการสื่อสารในองค์กร ซึ่งหมายรวมถึงการดูแลเกี่ยวกับมาตรฐาน กฎเกณฑ์ โครงสร้าง งบประมาณ กระบวนการให้ความรู้ บุคลากรของหน่วยงานสารสนเทศ โดย CIO เป็นผู้ให้คำแนะนำแก่ผู้บริหารสูงสุดขององค์กร (Chief Executive Officer : CEO) เกี่ยวกับการพัฒนาและนำเทคโนโลยีสารสนเทศและการสื่อสารมาใช้ให้การบริหารองค์กรประสบความสำเร็จตามวิสัยทัศน์ และเป้าหมายรวมของหน่วยงานที่กำหนดไว้เช่น รองอธิบดี รองผู้อำนวยการ รองผู้ว่าราชการจังหวัด เป็นต้น |
| 8 | **หน่วยงานที่ให้บริการ** | หน่วยงานที่จัดทำบริการสาธารณะให้กับภาครัฐ ภาคธุรกิจ หรือ ภาคประชาชน โดย "บริการ" ในที่นี้ ครอบคลุมถึงบริการให้ข้อมูลผ่านทางเว็บไซต์ของหน่วยงาน |
| 9 | **บริการภาคประชาชน (Government to Citizen : G2C)** | การให้บริการพื้นฐานจากภาครัฐหรือหน่วยงานของรัฐไปสู่ประชาชนโดยตรง ประชาชนสามารถทำธุรกรรมผ่านเครือข่ายสารสนเทศของภาครัฐ และสามารถตอบสนองกับกิจกรรมที่ประชาชนขอรับบริการได้ เช่น การชำระเงินภาษี การรับฟังความคิดเห็นของประชาชน และการค้นหาข้อมูลที่ภาครัฐดำเนินการให้บริการข้อมูลผ่านเว็บไซต์ เป็นต้น |
| 10 | **บริการภาคธุรกิจ (Government to Business : G2B)** | การให้บริการพื้นฐานจากภาครัฐหรือหน่วยงานของรัฐไปสู่ภาคธุรกิจ โดยภาครัฐจะต้องให้บริการที่รวดเร็ว โปร่งใส เป็นธรรม และตรวจสอบได้ รวมถึงมีความถูกต้องของข้อมูล เช่น การจดทะเบียนการค้า การจัดซื้อจัดจ้างอิเล็กทรอนิกส์ และการชำระภาษี เป็นต้น  |
| 11 | **บริการภาครัฐ (Government to Government : G2G)** | การให้บริการจากภาครัฐหรือหน่วยงานของรัฐสู่ภาครัฐ โดยการใช้เทคโนโลยีสารสนเทศเข้ามาช่วยในการทำงานทั้งภายในหน่วยงานและระหว่างหน่วยงานของภาครัฐ เพื่อเพิ่มประสิทธิภาพการทำงาน มีความรวดเร็ว พร้อมทั้งสามารถเชื่อมโยงและแลกเปลี่ยนข้อมูลข่าวสารระหว่างหน่วยงาน เช่น การให้บริการระบบงานสารบรรณอิเล็กทรอนิกส์สำหรับหน่วยงานภาครัฐ ระบบจัดซื้อจัดจ้างด้วยอิเล็กทรอนิกส์ เป็นต้น  |
| 12 | **หน่วยงานที่จัดทำนโยบาย** | หน่วยงานที่ทำหน้าที่กำหนดนโยบายและ/หรือแผน พร้อมทั้งผลักดันและติดตามประเมินผลการดำเนินงานให้เป็นไปตามนโยบายและ/หรือแผนที่กำหนดไว้ เช่น สำนักงานคณะกรรมการพัฒนาการเศรษฐกิจและสังคมแห่งชาติ สำนักงานคณะกรรมการนโยบายวิทยาศาสตร์ เทคโนโลยีและนวัตกรรมแห่งชาติ เป็นต้น |
| 13 | **หน่วยงานที่กำกับดูแล** | หน่วยงานที่ทำหน้าที่กำกับดูแลให้การดำเนินงานของหน่วยงานภายใต้การกำกับดูแล เป็นไปตามกฎหมาย กฎระเบียบ และข้อบังคับที่เกี่ยวข้อง เพื่อส่งเสริมให้การดำเนินงานของหน่วยงานต่างๆ เป็นไปอย่างถูกต้องตามหลักธรรมาภิบาล เช่น สำนักงานคณะกรรมการกำกับหลักทรัพย์และตลาดหลักทรัพย์ สำนักงานคณะกรรมการกำกับและส่งเสริมการประกอบธุรกิจประกันภัย เป็นต้น |
| 14 | **หน่วยงานที่ประสานงาน** | หน่วยงานที่ทำหน้าที่ประสาน สนับสนุน และ/หรือมีการปฏิบัติงานร่วมกับหน่วยงานอื่นที่เกี่ยวข้องหรือได้รับมอบหมาย เช่น สำนักงานปลัดกระทรวงสาธารณสุข สำนักงานสภาที่ปรึกษาเศรษฐกิจและสังคมแห่งชาติ เป็นต้น |
| 15 | **หลักสูตรผู้บริหารเทคโนโลยีสารสนเทศระดับสูงหน่วยงานภาครัฐ (CIO)** | หลักสูตรเพื่อส่งเสริมและพัฒนาการเป็นผู้นำในการบริหารงานด้านเทคโนโลยี สารสนเทศและการพัฒนาองค์กรไปสู่การผลบรรลุสัมฤทธิ์ตามภารกิจ อันเป็นการเสริมสร้างวิสัยทัศน์ การเพิ่มพูนความรู้ และทักษะทางการบริหารองค์กรทางด้านเทคโนโลยีสารสนเทศ รวมทั้งมีเครือข่ายความร่วมมือที่เอื้ออำนวยต่อการบริหารและการพัฒนาองค์กรไปสู่ความสำเร็จอย่างยั่งยืน |
| 16 | **หลักสูตรรัฐบาลอิเล็กทรอนิกส์สำหรับผู้บริหารระดับสูง (รอส.) (e-Government for Chief Executive Officer Program : e-GCEO)** | หลักสูตรเพื่อให้หัวหน้าส่วนราชการหรือผู้บริหารประเภทบริหารระดับสูง ได้แก่ ปลัด รองปลัด ผู้ตรวจราชการ (ระดับกระทรวง) อธิบดี ที่ปรึกษาผู้ทรงคุณวุฒิ ผู้ว่าราชการจังหวัด สามารถนำความรู้ที่เกี่ยวข้องกับเทคโนโลยีสารสนเทศที่ได้รับจากการเข้าร่วมอบรมไปใช้ในการกำหนดนโยบายองค์กรเพื่อยกระดับสู่การเป็นรัฐบาลดิจิทัล ตลอดจนสามารถตัดสินใจเลือกเทคโนโลยีสารสนเทศที่เหมาะสม และมีความจำเป็นเพื่อนำไปใช้ในการบูรณาการการทำงานระหว่างหน่วยงานภาครัฐ เพื่อให้สอดคล้องกับนโยบายดิจิทัลเพื่อเศรษฐกิจและสังคม รวมถึงการนำไปใช้ในการกำกับ ติดตาม และตรวจสอบเพื่อเพิ่มประสิทธิภาพในการปฏิบัติงาน และป้องกัน ตลอดจนแก้ไขปัญหาการทุจริตและประพฤติมิชอบด้วย |
| 17 | **หลักสูตรนักบริหารรัฐบาลอิเล็กทรอนิกส์ (E-Government Executive Program: eGEP)** | หลักสูตรเพื่อเป็นการเตรียมความพร้อมให้กับผู้บริหารหน่วยงานภาครัฐที่บริหารงานด้านเทคโนโลยีสารสนเทศและแผนยุทธศาสตร์ด้านอื่นๆ ของหน่วยงานที่จะได้รับการพิจารณาแต่งตั้งให้ดำรงตำแหน่งประเภทบริหาร การสร้างวิสัยทัศน์และภาวะความเป็นผู้นำภายใต้หลักธรรมาภิบาล และการนำเทคโนโลยีสารสนเทศมาใช้เพื่อการบริหารราชการแผ่นดินได้อย่างมีประสิทธิภาพ เพื่อประโยชน์ที่มีต่อประชาชนและประเทศชาติอย่างยั่งยืน |
| 18 | **หลักสูตรการบริหารยุทธศาสตร์องค์กรด้วย Enterprise Architecture (EA)** | หลักสูตรเพื่อการบริหารยุทธศาสตร์องค์กรให้เกิดการบูรณาการด้านธุรกิจตั้งแต่ระดับนโยบาย ยุทธศาสตร์ กระบวนการการปฏิบัติงานของหน่วยงาน โดยการนำเอาเทคโนโลยีสารสนเทศมาช่วยสนับสนุนการดำเนินงานด้วยการคิดที่เป็นระบบ สร้างความเชื่อมโยง ลดความซ้ำซ้อน ก่อให้เกิดความสะดวก รวดเร็วต่อการให้บริการ และสร้างความคุ้มค่าต่อการลงทุน ซึ่งจะช่วยให้การขับเคลื่อนหน่วยงานไปสู่เป้าหมายตามยุทธศาสตร์ที่กำหนดไว้ได้อย่างมีประสิทธิภาพ |
| 19 | **หลักสูตรการสร้างกระบวนการเปลี่ยนผ่านองค์กรสู่รัฐบาลดิจิทัล (Digital Transformation Program : DTP)**  | หลักสูตรเพื่อสนับสนุนการสร้างกระบวนการเปลี่ยนผ่านองค์กรไปสู่รัฐบาลดิจิทัล อันประกอบไปด้วยการปรับเปลี่ยนกระบวนการการทำงาน (Process) หรือการปรับเปลี่ยนทักษะด้านดิจิทัลของบุคลากร (Digital Workforce) หรือ การปรับเปลี่ยนรูปแบบการทำงาน (Agile / LEAN) เป็นต้น เพื่อยกระดับประสิทธิภาพการทำงาน การออกแบบการให้บริการ การดำเนินโครงการที่เกี่ยวข้องกับโครงสร้างพื้นฐาน และเทคโนโลยีสารสนเทศรวมถึงทำให้เกิดความสอดคล้องกับนโยบายดิจิทัลเพื่อเศรษฐกิจและสังคม |
| 20 | **ความสามารถด้านความเข้าใจและใช้เทคโนโลยีดิจิทัล (Digital Literacy)** | ความสามารถในการ - เข้าถึงและตระหนักด้านดิจิทัล - ใช้งานเครื่องมือด้านดิจิทัลหรือแอปพลิเคชันขั้นต้นสำหรับการทำงาน - ใช้ดิจิทัลเพื่อการทำงานร่วมกัน - ประยุกต์ใช้เครื่องมือดิจิทัลเพื่อการทำงาน - ผลิตชุดข้อมูลเพื่อการบริการสาธารณะ (Open Public Data) - ใช้ข้อมูลระหว่างหน่วยงาน - ใช้โปรแกรมดิจิทัลเพื่อการวิเคราะห์ข้อมูลสำหรับงานประจำ |
| 21 | **ความสามารถด้านการควบคุมกำกับ และการปฏิบัติตามกฎหมาย นโยบาย และมาตรฐานการจัดการด้านดิจิทัล (Digital Governance, Standard, and Compliance)** | ความสามารถในการ - ปฏิบัติตามกฎหมาย กรอบธรรมาภิบาล (Governance Framework) และหลักปฏิบัติ (Principles) ที่ดีด้านดิจิทัล - กำกับและตรวจสอบการปฏิบัติตามกฎหมาย กรอบธรรมาภิบาล (Governance Framework) และหลักปฏิบัติที่ดีด้านดิจิทัล - ประยุกต์ใช้กรอบการดำเนินงานร่วมกันสำหรับพัฒนารัฐบาลอิเล็กทรอนิกส์ (e-Government Interoperability Framework)- ปฏิบัติตามข้อตกลงระดับการให้บริการร่วมกันระหว่างหน่วยงานที่เกี่ยวข้อง (Service-Level Agreement; SLA) - บริหารความเสี่ยงดิจิทัล (Digital Risk Management) - จัดทำ แก้ไขเพิ่มเติม หรือยกเลิกกฎหมายเพื่อการปรับเปลี่ยนไปสู่รัฐบาลดิจิทัล  |
| 22 | **ความสามารถด้านเทคโนโลยีดิจิทัลเพื่อยกระดับศักยภาพองค์กร (Digital Technology)** | ความสามารถในการ - ใช้เทคโนโลยีดิจิทัล เพื่อสนับสนุนการเปลี่ยนผ่านสู่องค์กรดิจิทัล - จัดทำสถาปัตยกรรมองค์กร (Enterprise Architecture) - เพื่อรองรับการเปลี่ยนผ่านสู่รัฐบาลดิจิทัล - กำกับการใช้งานสถาปัตยกรรมองค์กร (Enterprise Architecture)- บริการเทคโนโลยีดิจิทัล - พัฒนาแผนบริหารจัดการความมั่นคงปลอดภัยและความต่อเนื่อง- การให้บริการแบบดิจิทัล - วิเคราะห์ข้อมูล (Data Analytics) เพื่อตีความและหาข้อสรุปที่เป็นประโยชน์ต่อการตัดสินใจ - พัฒนาซอฟต์แวร์ตามแนวทางพลวัตรปรับต่อเนื่อง  |
| 23 | **ความสามารถด้านการออกแบบกระบวนการและการให้บริการด้วยระบบดิจิทัลเพื่อการพัฒนาคุณภาพงานภาครัฐ (Internal Integration and Service Design)** | ความสามารถในการ - กำหนดกรอบการให้บริการแบบเชื่อมโยง และเทคนิคการออกแบบกระบวนการ - วางกลยุทธ์การให้บริการสมาร์ทดิจิทัลและนำสู่การปฏิบัติ - ออกแบบนวัตกรรมบริการ - สร้างเครือข่ายเพื่อสร้างนวัตกรรมบริการดิจิทัล - สร้างนวัตกรรมบริการแก่นที่ใช้การได้และสำเร็จได้ (Minimum Viable Service) ในระยะเวลาสั้นและใช้ทรัพยากรน้อยที่สุด - ปรับปรุงกระบวนงานและพัฒนานวัตกรรมบริการเพื่อยกระดับคุณภาพการให้บริการดิจิทัลอย่างต่อเนื่อง - บริหารจัดการประสิทธิภาพการให้บริการและการทำงานดิจิทัล |
| 24 | **ความสามารถด้านการบริหารกลยุทธ์และการจัดการโครงการ (Strategic and Project Management)** | ความสามารถในการ - กำหนดทิศทาง นโยบาย และยุทธศาสตร์เพื่อพัฒนาองค์กรดิจิทัลที่มีการเชื่อมโยงข้อมูลและการทำงานข้ามหน่วยงาน - ออกแบบองค์กรดิจิทัล (Future Design) - จัดเตรียมทรัพยากรเพื่อการบูรณาการสำหรับองค์กรดิจิทัล - ริเริ่มและวางแผนโครงการภายใต้รัฐบาลดิจิทัล (Project Initiation and Planning) - ดำเนินโครงการและควบคุมโครงการดิจิทัล - ทบทวนโครงการและปิดโครงการ |
| 25 | **ความสามารถด้านผู้นำดิจิทัล (Digital Leadership)** | ความสามารถในการ - นำการพัฒนาคนพันธุ์ใหม่ (Digital DNA) สำหรับพัฒนาองค์กรดิจิทัล - นำการพัฒนาการทำงานร่วมกันเป็นทีมแบบข้ามหน่วยงาน (Across Boundaries) - เก่งกระบวนงาน เข้าใจองค์กรดิจิทัล และสื่อสารต่อยอดการเปลี่ยนแปลง  |
| 26 | **ความสามารถด้านการขับเคลื่อนการเปลี่ยนแปลงด้านดิจิทัล (Digital Transformation)** | ความสามารถในการ - ขับเคลื่อนการเปลี่ยนผ่านสู่รัฐบาลดิจิทัล (Digital Government Transformation) - บริหารจัดการกระบวนการเปลี่ยนแปลงสู่องค์กรดิจิทัล - สนับสนุนการปรับเปลี่ยนสู่องค์กรดิจิทัลได้อย่างต่อเนื่องและยั่งยืน |
| 27 | **ความสามารถด้านความมั่นคงปลอดภัยไซเบอร์ (Cyber Security)** | ความสามารถในการ - ปกป้อง ป้องกัน หรือรับมือกับสถานการณ์ด้านภัยคุกคามทางไซเบอร์ - บริหารจัดการความเสี่ยง และความเสียหายที่อาจเกิดขึ้นจากการโจมตี จารกรรม การคุกคาม และอื่นๆ  |
| **ส่วนที่ 1 แนวนโยบายและหลักปฏิบัติ (Policies / Practices)** |
| 28 | **รัฐบาลดิจิทัล** | การนำเทคโนโลยีดิจิทัลมาใช้ในการปรับปรุงประสิทธิภาพกระบวนการทำงาน และการให้บริการสาธารณะ โดยลักษณะของบริการภาครัฐหรือบริการสาธารณะจะต้องอยู่ในรูปแบบดิจิทัลที่ขับเคลื่อนโดยความต้องการของประชาชนหรือผู้ใช้บริการ ซึ่งประชาชนทุกคนสามารถเข้าถึงบริการได้โดยไม่มีข้อจำกัดทางกายภาพ พื้นที่ และภาษา บริการรัฐบาลดิจิทัล มีลักษณะ 3 ประการ ได้แก่1. การบูรณาการการทำงานของหน่วยงานภาครัฐต่างๆ เข้าด้วยกัน เพื่อให้เกิดการกำกับควบคุมการบริหารภาครัฐที่มีประสิทธิภาพ2. การปรับปรุงองค์กรภาครัฐเพื่อให้เกิดการให้บริการสาธารณะที่ให้ความสำคัญต่อการนำความต้องการของพลเมืองมาเป็นศูนย์กลาง3. การใช้ศักยภาพอย่างเต็มที่ในการนำระบบบริหารสารสนเทศมาใช้ รวมถึงการให้ความสำคัญต่อการสื่อสารผ่านทางอินเทอร์เน็ตซึ่งจะเข้ามาแทนที่วิธีการทำงานแบบเดิม |
| 29 | **แพลตฟอร์ม** | โครงข่ายที่ช่วยในการสื่อสาร หรือทำธุรกรรมบางอย่างร่วมกันระหว่าง 2 ผู้ใช้งานขึ้นไป โดยเกิดขึ้นจากการทำงานร่วมกันขององค์ประกอบหลายภาคส่วน อาทิ ฮาร์ดแวร์ ซอฟท์แวร์ ชุดของการให้บริการ และสถาปัตยกรรม (Hardware, Software, Service Modules, and Architecture) รวมถึงมาตรฐาน ขั้นตอนพิธีการ และนโยบาย (Standard, Protocol, Policy) ที่กำหนดเอาไว้ในแพลตฟอร์มด้วย ทั้งนี้แพลตฟอร์มยังสามารถเป็นช่องทางในการเปิดให้เชื่อมต่อกับชุดของการให้บริการของหน่วยงานอื่น เพื่อเข้ามาส่งเสริมรูปแบบการบริการได้อีกด้วย |
| 30 | **ข้อมูลเปิดภาครัฐ (Open Government Data)** | ข้อมูลที่เปิดจากภาครัฐให้สาธารณะสามารถนำไปใช้ได้โดยอิสระ สามารถนำกลับมาใช้ใหม่ได้และแจกจ่ายได้โดยใครก็ตาม แต่ต้องระบุแหล่งที่มาหรือเจ้าของงานและต้องใช้สัญญา หรือเงื่อนไขเดียวกันกับที่มาหรือตามเจ้าของงานกำหนด |
| 31 | **ศูนย์กลางข้อมูลเปิดภาครัฐ** | Data.go.th หรือศูนย์กลางข้อมูลเปิดภาครัฐ เป็นศูนย์กลางในการเข้าถึงข้อมูลเปิดภาครัฐของประเทศที่ให้ผู้ใช้บริการทั้งภาคประชาชน ภาคธุรกิจเอกชน และภาครัฐ สามารถค้นหาและเข้าถึงข้อมูลที่มีคุณภาพของภาครัฐได้สะดวก โดยมีเป้าหมายเพื่อส่งเสริมให้เกิดธรรมาภิบาลของภาครัฐ และการมีส่วนร่วมของประชาชน |
| 32 | **ชุดข้อมูล (Dataset)** | ข้อมูลที่ถูกรวบรวมจากหัวข้อที่หลากหลาย เพื่อมาจัดเก็บในรูปแบบของโครงสร้างที่ออกแบบเอาไว้ เช่น ชุดข้อมูลของประวัติส่วนบุคคล จะประกอบด้วยข้อมูล ชื่อ นามสกุล อายุ ประวัติการศึกษา  |
| 33 | **ชุดข้อมูลที่เป็นดิจิทัล** | ชุดข้อมูลที่ได้จัดทำ จัดเก็บ จำแนกหมวดหมู่ ประมวลผล ใช้ ปกปิด เปิดเผย ตรวจสอบ ทำลาย ด้วยเครื่องมือหรือวิธีการทางเทคโนโลยีดิจิทัล |
| 34 | **ชุดข้อมูลที่ยังไม่ได้ปรับเปลี่ยนเป็นรูปแบบดิจิทัล** | ชุดข้อมูลที่ยังไม่ถูกจัดเป็นชุดตามโครงสร้างของข้อมูล และไม่สามารถนำชุดข้อมูลนี้ไปใช้ในการวิเคราะห์ เผยแพร่ และส่งต่อผ่านระบบดิจิทัล |
| 35 | **ธรรมาภิบาลข้อมูลภาครัฐ (Data Governance)** | ข้อกำหนดสิทธิ หน้าที่ และความรับผิดชอบของผู้มีส่วนได้เสียในการบริหารจัดการข้อมูล โดยประกอบด้วย สภาพแวดล้อมของธรรมาภิบาลข้อมูล กฎเกณฑ์หรือนโยบายที่เกี่ยวข้องกับการดำเนินงานกับข้อมูล บทบาทและความรับผิดชอบในธรรมาภิบาลข้อมูลภาครัฐ กระบวนการธรรมาภิบาลข้อมูลภาครัฐ และการวัดการดำเนินการและความสำเร็จของธรรมาภิบาลข้อมูลภาครัฐ |
| 36 | **คณะกรรมการธรรมาภิบาลข้อมูล (Data Governance Council)** | กลุ่มคนที่บริหารจัดการการกำกับดูแลข้อมูลภายในหน่วยงาน โดยจะเป็นผู้บริหารจากฝ่ายงานต่าง ๆ ทั้งจากฝ่ายบริหารและฝ่ายเทคโนโลยีสารสนเทศรวมไปถึงระดับหัวหน้างาน ทำหน้าที่จัดทำและตัดสินใจในเชิงนโยบายต่างๆ |
| 37 | **ทีมบริกรข้อมูล (Data Steward Team)** | กลุ่มคนที่ดำเนินงาน และกำหนดมาตรฐานในการบริหารจัดการตามองค์ประกอบของการบริหารจัดการข้อมูลอย่างน้อยหนึ่งองค์ประกอบ โดยประกอบไปด้วยบริกรข้อมูล (Data Stewards) บริกรข้อมูลด้านเทคนิค (Technical Data Stewards) และนักวิเคราะห์ข้อมูล (Data Analyst) |
| 38 | **ผู้มีส่วนได้เสียกับข้อมูล (Data Stakeholder)** | บุคลากรของหน่วยงานที่มีส่วนเกี่ยวข้องกับข้อมูล เช่น บุคคลที่ทำหน้าที่บันทึกข้อมูล ใช้ข้อมูล และกำหนดกฎเกณฑ์และความต้องการที่เกี่ยวข้องกับข้อมูล  |
| 39 | **บัญชีรายชื่อข้อมูล (Data Catalog)** | รายการของชุดข้อมูลที่หน่วยงานถือครองหรือบริหารจัดการ ซึ่งรายการของชุดข้อมูลสามารถจัดเตรียมได้ในรูปแบบของตารางรายชื่อชุดข้อมูล รายงาน หรือแอปพลิเคชัน บัญชีข้อมูลถูกใช้เพื่ออำนวยความสะดวกในการค้นหาชุดข้อมูล |
| 40 | **พจนานุกรมข้อมูล(Data Dictionary)** | เครื่องมือในการรวบรวมและจัดเก็บเมทาดาตา เพื่อสนับสนุนให้ผู้ที่ต้องการใช้ข้อมูลสามารถค้นหาและเข้าถึงได้โดยสะดวก โดยมีการกำหนดสิทธิในการเข้าถึงควรได้รับสิทธิ์ที่แตกต่างกันขึ้นอยู่กับบทบาทและความรับผิดชอบ |
| 41 | **ระดับการเปิดเผย★ (1 ดาว)★★ (2 ดาว)★★★ (3 ดาว)★★★★ (4 ดาว)★★★★★ (5 ดาว)** | ระดับของการเปิดเผยข้อมูล โดยแบ่งจาก รูปแบบที่สร้างง่าย (Open license) ความง่ายต่อการนำไปใช้โดยโปรแกรมคอมพิวเตอร์ (Machine readable) ความเป็นมาตรฐานแบบเปิด (Open format) ความง่ายต่อการอ้างอิงไปยังชุดข้อมูลอื่น (Uniform resource identifier) และการเชื่อมโยงข้อมูลแบบเปิด (Linked open data) |
| 42 | **คำอธิบายชุดข้อมูลดิจิทัล หรือเมทาดาตา (Metadata)** | ข้อมูลที่ใช้อธิบายข้อมูลหลักหรือกลุ่มข้อมูลอื่น ๆ ที่เกี่ยวข้องทั้งกระบวนการเชิงธุรกิจและเชิงเทคโนโลยีสารสนเทศ กฎและข้อจำกัดของข้อมูล และโครงสร้างของข้อมูล ช่วยให้หน่วยงานสามารถเข้าใจข้อมูล ระบบ และขั้นตอนการทำงานได้ดียิ่งขึ้น |
| 43 | **การเปิดเผยข้อมูล** | การนำข้อมูลของหน่วยงานมาเปิดเผยต่อสาธารณชนเพื่อแสดงความโปร่งใสในการดำเนินงานและความสามารถในการตรวจสอบได้จากภาคเอกชนและประชาชน รวมไปถึงการสนับสนุนให้ภาคเอกชนและประชาชนนำข้อมูลที่เปิดเผยไปสร้างนวัตกรรมผลิตภัณฑ์และบริการเพื่อยกระดับการพัฒนาประเทศ |
| 44 | **การคุ้มครองข้อมูลส่วนบุคคล** | การดำเนินการเพื่อคุ้มครองข้อมูลส่วนบุคคลของประชาชนเพื่อให้เกิดความปลอดภัยและเป็นส่วนตัว  |
| 45 | **การรักษาความลับ** | การรักษาความลับ (Confidentiality) เป็นการรักษาข้อมูลตามสภาพของการจัดชั้นความลับ และมีการกำหนดสิทธิ์การเข้าถึงข้อมูลนั้น เพื่อลดความเสี่ยงของการถูกคุกคามและเป็นการป้องกันการรั่วไหลของข้อมูลโดยมิชอบ |
| 46 | **การประเมินคุณภาพของข้อมูล**  | การตรวจสอบผลลัพธ์หรือความสำเร็จจากการกำกับดูแลข้อมูลโดยประกอบด้วย ข้อมูลมีความถูกต้อง (Accuracy) ข้อมูลมีความครบถ้วน (Completeness) ข้อมูลมีความต้องกัน (Consistency) ข้อมูลมีความเป็นปัจจุบัน (Timeliness) ข้อมูลตรงตามความต้องการของผู้ใช้ (Relevancy) และข้อมูลมีความพร้อมใช้ (Availability) |
| 47 | **ประเมินความมั่นคงปลอดภัยของข้อมูล** | วิธีในการวัดความสำเร็จจากการกำกับดูแลข้อมูล โดยใช้หลักเกณฑ์ในด้านต่างๆ เช่น จัดทำนโยบายด้านความมั่นคงปลอดภัยของข้อมูล มีการจัดชั้นความลับของข้อมูล (Data Classification) กำหนดมาตรการควบคุมและป้องกันการเข้าถึงข้อมูล (Data Protection) มีการใช้ข้อมูลอย่างเหมาะสม และข้อมูลต้องมีความพร้อมใช้อยู่เสมอ |
| 48 | **พ.ร.บ. การรักษาความมั่นคงปลอดภัยไซเบอร์** | พระราชบัญญัติที่ตราขึ้นเพื่อให้ประเทศไทยมีมาตรการป้องกัน รับมือ และลดความเสี่ยงจากภัยคุกคามทางไซเบอร์ที่กระทบต่อความมั่นคงของรัฐและความสงบเรียบร้อยภายในประเทศ |
| 49 | **โครงสร้างพื้นฐานทางดิจิทัล** | โครงสร้างพื้นฐานที่ช่วยให้หน่วยงานสามารถดำเนินงาน และให้บริการได้ในรูปแบบดิจิทัล |
| 50 | **โครงการที่ตรงกับภารกิจหลัก** | โครงการที่สอดคล้องกับพันธกิจหลัก/บทบาทหลัก/แผนยุทธศาสตร์ของหน่วยงาน |
| **2. ศักยภาพเจ้าหน้าที่ภาครัฐด้านดิจิทัล (Digital Capabilities)** |
| 51 | **ผู้ปฏิบัติงานเฉพาะด้านเทคโนโลยีดิจิทัล (Technologist)** | ผู้ปรับเปลี่ยนเทคโนโลยีขององค์กร ที่สามารถบริหารโครงการ หรือเลือกเทคโนโลยีที่เหมาะสมมาสร้างสรรค์และออกแบบระบบอัจฉริยะให้แก่หน่วยงาน (Automated Public Service) ตลอดจนสามารถดูแลและบำรุงรักษาระบบให้มีความมั่นคงปลอดภัย มีเสถียรภาพ และอยู่ในสภาพพร้อมใช้งานอย่างต่อเนื่อง รวมทั้งสามารถพัฒนาระบบให้สอดคล้องกับเทคโนโลยีที่เปลี่ยนแปลงไปได้ซึ่งจะสร้างให้เกิดการปรับเปลี่ยนรูปแบบการดำเนินงานหรือการให้บริการของภาครัฐไปสู่ระบบดิจิทัล ที่สามารถช่วยสนองตอบต่อความต้องการของผู้รับบริการในรูปแบบและช่องทางที่หลากหลาย รวมทั้งสร้างให้เกิดการเชื่อมโยงระหว่างหน่วยงานภาครัฐด้วยกันเอง และระหว่างภาครัฐกับประชาชน อย่างเป็นระบบ และการเป็นรัฐบาลที่เปิดให้ประชาชนเข้ามามีส่วนร่วม |
| 52 | **นักวิชาการคอมพิวเตอร์** | สายงานนี้คลุมถึงตำแหน่งต่างๆ ที่ปฏิบัติงานทางวิทยาการคอมพิวเตอร์ซึ่งมีลักษณะงานที่ปฏิบัติเกี่ยวกับการศึกษาวิเคราะห์กำหนดคุณลักษณะของเครื่องจัดระบบติดตั้ง เชื่อมโยงระบบเครื่องคอมพิวเตอร์ ศึกษา วิเคราะห์ ออกแบบเกี่ยวกับชุดคำสั่งระบบ ชุดคำสั่งประยุกต์ การจัดทำคู่มือการใช้คำสั่งต่างๆ กำหนดคุณลักษณะ ติดตั้งและใช้เครื่องมือชุดคำสั่งสื่อสาร การจัดและบริหารระบบสารสนเทศรวมทั้งการดำเนินการเกี่ยวกับการกระทำผิดทางคอมพิวเตอร์และธุรกรรมทางอิเล็กทรอนิกส์ การให้คำปรึกษาแนะนำ อบรมเกี่ยวกับวิทยาการคอมพิวเตอร์ด้านต่างๆ แก่บุคคล หรือหน่วยงานที่เกี่ยวข้อง ติดตามความก้าวหน้าของเทคโนโลยีใหม่ๆ และปฏิบัติหน้าที่อื่นที่เกี่ยวข้อง |
| 53 | **เจ้าพนักงานเครื่องคอมพิวเตอร์** | สายงานนี้ คลุมถึงตำแหน่งต่าง ๆ ที่ปฏิบัติงานควบคุมการทำงานของเครื่องคอมพิวเตอร์ซึ่งมี ลักษณะงานที่ปฏิบัติเกี่ยวกับการควบคุมการทำงานของเครื่องคอมพิวเตอร์ ตรวจสอบ แก้ไขปัญหา ข้อขัดข้องในการปฏิบัติงาน ติดตามศึกษาความก้าวหน้าเกี่ยวกับวิธีการปฏิบัติงานของเครื่องคอมพิวเตอร์ และปฏิบัติหน้าที่อื่นที่เกี่ยวข้อง |
| 54 | **เจ้าหน้าที่สายงานอื่นที่ได้รับมอบหมายในการปฏิบัติงานด้านเทคโนโลยีสารสนเทศ** | เจ้าหน้าที่ผู้ปฏิบัติงานในสายงานที่ไม่เกี่ยวข้องกับด้านคอมพิวเตอร์ แต่มีความรู้ ความสามารถ หรือบทบาทในการใช้เทคโนโลยีสารสนเทศ จึงได้รับมอบหมายให้ปฏิบัติงานด้านเทคโนโลยีสารสนเทศ |
| 55 | **ประกาศนียบัตรวิชาชีพทางด้านดิจิทัล** | Certification หรือประกาศนียบัตรได้รับการยอมรับในระดับสากล โดยผู้ที่ได้รับประกาศนียบัตรฯ จะต้องผ่านการทดสอบจากหน่วยงานที่ทำหน้าที่ประเมินและออกใบรับรอง |
| 56 | **ด้านความเข้าใจและใช้เทคโนโลยีดิจิทัล** **(Digital Literacy)** | ความสามารถในการ - เข้าถึงและตระหนักด้านดิจิทัล  - ใช้งานเครื่องมือด้านดิจิทัลหรือแอปพลิเคชันขั้นต้นสำหรับการทำงาน  - ใช้ดิจิทัลเพื่อการทำงานร่วมกัน  - ประยุกต์ใช้เครื่องมือดิจิทัลเพื่อการทำงาน  - ผลิตชุดข้อมูลเพื่อการบริการสาธารณะ (Open Public Data)  - ใช้ข้อมูลระหว่างหน่วยงาน  - ใช้โปรแกรมดิจิทัลเพื่อการวิเคราะห์ข้อมูลสำหรับงานประจำ |
| 57 | **ด้านการควบคุมกำกับ และการปฏิบัติตามกฎหมาย นโยบาย และมาตรฐานการจัดการด้านดิจิทัล** **(Digital Governance, Standard, and Compliance)** | ความสามารถในการ - ปฏิบัติตามกฎหมาย กรอบธรรมาภิบาล  (Governance Framework) และหลักปฏิบัติ (Principles) ที่ดีด้านดิจิทัล  - กำกับและตรวจสอบการปฏิบัติตามกฎหมาย กรอบธรรมาภิบาล  (Governance Framework) และหลักปฏิบัติที่ดีด้านดิจิทัล  - ประยุกต์ใช้กรอบการดำเนินงานร่วมกันสำหรับพัฒนารัฐบาลอิเล็กทรอนิกส์  (e-Government Interoperability Framework)  - ปฏิบัติตามข้อตกลงระดับการให้บริการร่วมกันระหว่างหน่วยงานที่ เกี่ยวข้อง (Service-Level Agreement; SLA)  - บริหารความเสี่ยงดิจิทัล (Digital Risk Management)  - จัดทำ แก้ไขเพิ่มเติม หรือยกเลิกกฎหมายเพื่อการปรับเปลี่ยนไปสู่ รัฐบาลดิจิทัล  |
| 58 | **ด้านเทคโนโลยีดิจิทัลเพื่อยกระดับศักยภาพองค์กร (Digital Technology)** | ความสามารถในการ - ใช้เทคโนโลยีดิจิทัล เพื่อสนับสนุนการเปลี่ยนผ่านสู่องค์กรดิจิทัล - จัดทำสถาปัตยกรรมองค์กร (Enterprise Architecture) - เพื่อรองรับการเปลี่ยนผ่านสู่รัฐบาลดิจิทัล - กำกับการใช้งานสถาปัตยกรรมองค์กร (Enterprise Architecture) - บริการเทคโนโลยีดิจิทัล - พัฒนาแผนบริหารจัดการความมั่นคงปลอดภัยและความต่อเนื่อง- การให้บริการแบบดิจิทัล - วิเคราะห์ข้อมูล (Data Analytics) เพื่อตีความและหาข้อสรุปที่เป็นประโยชน์ต่อการตัดสินใจ - พัฒนาซอฟต์แวร์ตามแนวทางพลวัตรปรับต่อเนื่อง  |
| 59 | **ด้านการออกแบบกระบวนการและการให้บริการด้วยระบบดิจิทัลเพื่อการพัฒนาคุณภาพงานภาครัฐ (Internal Integration and Service Design)** | ความสามารถในการ - กำหนดกรอบการให้บริการแบบเชื่อมโยง และเทคนิคการออกแบบกระบวนการ - วางกลยุทธ์การให้บริการสมาร์ทดิจิทัลและนำสู่การปฏิบัติ - ออกแบบนวัตกรรมบริการ - สร้างเครือข่ายเพื่อสร้างนวัตกรรมบริการดิจิทัล  - สร้างนวัตกรรมบริการแก่นที่ใช้การได้และสำเร็จได้ (Minimum Viable Service) ในระยะเวลาสั้นและใช้ทรัพยากรน้อยที่สุด  - ปรับปรุงกระบวนงานและพัฒนานวัตกรรมบริการเพื่อยกระดับคุณภาพ การให้บริการดิจิทัลอย่างต่อเนื่อง  - บริหารจัดการประสิทธิภาพการให้บริการและการทำงานดิจิทัล |
| 60 | **ด้านการบริหารกลยุทธ์และการจัดการโครงการ** **(Strategic and** **Project Management)** | ความสามารถในการ - กำหนดทิศทาง นโยบาย และยุทธศาสตร์เพื่อพัฒนาองค์กรดิจิทัล ที่มีการเชื่อมโยงข้อมูลและการทำงานข้ามหน่วยงาน  - ออกแบบองค์กรดิจิทัล (Future Design)  - จัดเตรียมทรัพยากรเพื่อการบูรณาการสำหรับองค์กรดิจิทัล  - ริเริ่มและวางแผนโครงการภายใต้รัฐบาลดิจิทัล  (Project Initiation and Planning)  - ดำเนินโครงการและควบคุมโครงการดิจิทัล  - ทบทวนโครงการและปิดโครงการ |
| 61 | **ด้านผู้นำดิจิทัล (Digital Leadership)** | ความสามารถในการ - นำการพัฒนาคนพันธุ์ใหม่ (Digital DNA) สำหรับพัฒนาองค์กรดิจิทัล  - นำการพัฒนาการทำงานร่วมกันเป็นทีมแบบข้ามหน่วยงาน  (Across Boundaries)  - เก่งกระบวนงาน เข้าใจองค์กรดิจิทัล และสื่อสารต่อยอดการเปลี่ยนแปลง  |
| 62 | **ด้านการขับเคลื่อนการเปลี่ยนแปลงด้านดิจิทัล (Digital Transformation)** | ความสามารถในการ - ขับเคลื่อนการเปลี่ยนผ่านสู่รัฐบาลดิจิทัล  (Digital Government Transformation)  - บริหารจัดการกระบวนการเปลี่ยนแปลงสู่องค์กรดิจิทัล  - สนับสนุนการปรับเปลี่ยนสู่องค์กรดิจิทัลได้อย่างต่อเนื่องและยั่งยืน |
| 63 | **ด้านเครือข่ายและโครงสร้างพื้นฐาน (Network and infrastructure)** | ความสามารถในการ - ให้ความช่วยเหลือในการดูแลระบบโครงข่าย และโครงสร้างด้านเทคโนโลยี สารสนเทศทั้งในด้านของฮาร์ดแวร์ และซอฟท์แวร์ของหน่วยงาน - กำหนด จัดซื้อ ดูแลการติดตั้งเชื่อมต่อ และทดสอบการใช้งานของ โครงสร้างด้านเทคโนโลยีสารสนเทศทั้งในด้านของฮาร์ดแวร์ และ ซอฟท์แวร์ของหน่วยงาน  |
| 64 | **ด้านการเขียนโปรแกรม (Programing language)** | ความสามารถในการ - เข้าใจพื้นฐานและหลักการของภาษาคอมพิวเตอร์ภาษาใดภาษาหนึ่ง อาทิ C C# Java Javascript Python - เขียนโปรแกรมภาษาคอมพิวเตอร์ภาษาใดภาษาหนึ่ง อาทิ C C# Java  Javascript Python เพื่อนำมาช่วยเหลือในการทำงานพื้นฐานบางอย่างได้  เช่น การค้นหาช้อมูลแบบละเอียดบนเว็บไซต์ การดึงข้อมูลจากเว็บไซต์ |
| 65 | **ด้านฐานข้อมูล (Database)** | ความสามารถในการ - ติดตั้งและดูแลฐานข้อมูลของหน่วยงาน - จัดการและบริหารฐานข้อมูลเพื่อให้อยู่ในระดับมาตรฐานทั้งในของด้าน ความปลอดภัย และการนำใช้งาน - ออกแบบฐานข้อมูล และระดับในการเข้าถึงข้อมูลภายในหน่วยงาน - ดึงข้อมูลจากฐานข้อมูลผ่าน SQL |
| 66 | **ด้านเทคโนโลยีรูปแบบใหม่ (IoT, Automation, Robotic, Cloud etc.)** | ความสามารถในการ - เข้าใจเทคโนโลยีใหม่ที่เกิดขึ้น รวมถึงรูปแบบการนำมาปรับใช้ในการ ทำงานจริง |
| 67 | **Lean/Agile/Design thinking** | ความสามารถในการ - เข้าใจพื้นฐาน หลักการของกระบวนการทำงานของแบบ Lean Agile หรือ Design thinking - เข้าใจรูปแบบการทำงานที่สามารถปรับใช้หลักการและกระบวนการทำงาน  แบบ Lean Agile หรือ Design thinking - นำกระบวนการทำงานแบบ Lean Agile หรือ Design thinking มาปรับใช้ ในการทำงานจริง |
| 68 | **การพัฒนาแอปพลิเคชัน (Application and Platform Development)** | ความสามารถในการ - เข้าใจหลักการและพื้นฐานที่จำเป็นในการพัฒนาระบบ ซอฟต์แวร์ หรือ แพลตฟอร์มเพื่อนำมาใช้งานจริงโดยอาจรวมถึงความสามารถอย่างใดอย่าง หนึ่งในการออกแบบ หรือพัฒนาเพื่อนำมาใช้งาน - ออกแบบการใช้งาน: เลือกรูปแบบการใช้งาน และประสบการณ์ในการใช้งานที่เหมาะสมต่อผู้ใช้งาน- พัฒนาระบบ ซอฟต์แวร์ หรือแพลตฟอร์ม: ใช้ภาษาทางคอมพิวเตอร์เพื่อพัฒนาระบบ ซอฟต์แวร์ หรือแพลตฟอร์มให้ออกมาตามรูปแบบ หรือข้อกำหนดที่ตั้งเอาไว้ |
| **ส่วนที่ 3 บริการภาครัฐ (Public Services)** |
| 69 | **บริการในรูปแบบที่****ไม่เป็นดิจิทัล** | การให้บริการโดยไม่ใช้ดิจิทัลหรือเทคโนโลยีเข้ามาช่วย เช่น กรอกเอกสารบนกระดาษ และต้องนำมาส่งที่หน่วยงานด้วยตนเอง |
| 70 | **บริการในรูปแบบที่****เป็นดิจิทัลบางส่วน** | การให้บริการโดยใช้ดิจิทัลหรือเทคโนโลยีเข้ามาช่วยเพียงบางส่วน โดยเป็นบริการที่ใช้ดิจิทัลควบคู่ไปกับการดำเนินการโดยไม่ใช้ดิจิทัล เช่น มีการกรอกเอกสารออนไลน์แต่ต้องมายื่นที่สำนักงาน |
| 71 | **บริการในรูปแบบที่****เป็นดิจิทัลทั้งหมด** | การให้บริการโดยใช้ดิจิทัลในการให้บริการทั้งหมด รวมถึงการให้บริการออนไลน์ เช่น ในการยื่นภาษีออนไลน์ ผู้ใช้บริการสามารถกรอกและยื่นเอกสารแบบร้องขอคืนภาษี รวมถึงส่งเอกสารหลักฐานบนเว็บไซต์ได้ โดยผู้ใช้บริการสามารถติดตามสถานะการดำเนินการผ่านช่องทางเว็บไซต์ของหน่วยงาน และเมื่อผ่านการรับรองแล้วหน่วยงานจะทำรายการคืนเงินไปยังบัญชีของบุคคลดังกล่าวได้โดยไม่จำเป็นต้องกรอกเอกสาร หรือให้ทางผู้ใช้บริการต้องเข้ามารับเงินคืนที่หน่วยงาน |
| 72 | **ผู้รับบริการดำเนินการด้วยตนเอง (Self-service)** | ผู้รับบริการสามารถดำเนินธุรกรรมได้ด้วยตนเองผ่านระบบบริการออนไลน์ของหน่วยงานภาครัฐ เช่น การยื่นภาษีออนไลน์ผ่านทางเว็บไซต์ เป็นต้น |
| 73 | **เคาน์เตอร์บริการประชาชน (Counter Service)** | เคาน์เตอร์ที่มีบุคคลากรของภาครัฐให้บริการช่วยเหลือประชาชน เช่น Government Counter Services (GCS) / One Stop Services เป็นต้น |
| 74 | **Kiosk** | ตู้บริการอัตโนมัติ โดยใช้เครื่องคอมพิวเตอร์ที่รวบรวมข้อมูลข่าวสารต่างๆ และบริการในรูปแบบดิจิทัล เพื่อให้การเข้าถึงข้อมูลและบริการสะดวกรวดเร็วมากยิ่งขึ้น เช่น จุดบริการ Government Smart Kiosk เป็นต้น |
| 75 | **หน่วยบริการส่วนกลาง** | จุดให้บริการภาครัฐ ณ สำนักงานในพื้นที่ส่วนกลาง/หน่วยงานระดับกรม เช่น กรมการกงสุล เป็นต้น |
| 76 | **หน่วยบริการส่วนภูมิภาค** | จุดให้บริการภาครัฐ ณ สำนักงานในพื้นที่ส่วนภูมิภาค เช่น สำนักงานที่ดินจังหวัด เป็นต้น |
| 77 | **ศูนย์บริการร่วม** | จุดให้บริการภาครัฐ ซึ่งรวบรวมบริการของหลายหน่วยงาน ไว้ ณ จุดเดียว เช่น ศูนย์บริการร่วมภาครัฐ (G-Point) เป็นต้น |
| 78 | **ปริมาณธุรกรรม** | จำนวนการดำเนินการต่างๆ ที่เกิดขึ้น เช่น การติดต่อ การทำธุรกรรม การซื้อขาย เป็นต้น |
| 79 | **Live** | เกี่ยวกับ การอยู่อาศัย การดำรงชีวิต กิจวัตรประจำวัน สวัสดิการ |
| 80 | **Learn** | เกี่ยวกับ การเรียนการสอน การศึกษา หลักสูตรอบรมสัมมนา |
| 81 | **Family** | เกี่ยวกับ อุปการะ บุตร สิทธิและความคุ้มครองของบุตร บิดามารดา สามีภรรยา และญาติ |
| 82 | **Work** | เกี่ยวกับ การทำงาน การบริการ แผนงาน นโยบาย |
| 83 | **Transportation** | เกี่ยวกับ การเดินทางทั้งทางบก ทางทะเล และทางอากาศ |
| 84 | **Entertainment** | เกี่ยวกับ สันทนาการ ความบันเทิง การพักผ่อน การท่องเที่ยว |
| 85 | **Health** | เกี่ยวกับ สุขภาพ โรคภัยไข้เจ็บ ยารักษาโรค การรับการรักษา |
| 86 | **Community** | เกี่ยวกับ ชุมชน ท้องถิ่น คนหมู่มาก |
| 87 | **Establish** | เกี่ยวกับ การจัดตั้งบริษัท การมอบอำนาจ/แต่งตั้ง จดทะเบียน |
| 88 | **Promote** | เกี่ยวกับ การสื่อสาร โฆษณา |
| 89 | **Build capability** | เกี่ยวกับ การส่งเสริมศักยภาพการดำเนินงานขององค์กรเอกชนในด้านต่าง ๆ |
| 90 | **Trade** | เกี่ยวกับ การซื้อขาย แลกเปลี่ยน การเก็งกำไร การใช้จ่าย ชำระหนี้ สกุลเงิน ทำธุรกรรม |
| 91 | **การกรอกข้อมูลบนอิเล็กทรอนิกส์ (Service request and tracking หรือ E-form)** | การกรอกข้อมูลแบบ Single form ผ่านอิเล็กทรอนิกส์เพื่อให้สะดวกต่อประชาชนหรือผู้ใช้บริการในการกรอกแบบฟอร์มเดียว โดยระบบหลังบ้านของหน่วยงานภาครัฐจะมีการเชื่อมต่อข้อมูลระหว่างกันเพื่อบูรณาการข้อมูลระหว่างหน่วยงาน |
| 92 | **การพิสูจน์และยืนยันตัวตนทางดิจิทัล (Digital ID)** | การเชื่อมต่อการยืนยันตัวตนจากทุกภาคส่วนเข้ามาไว้ด้วยกัน เพื่อความสะดวกต่อประชาชนและผู้ใช้บริการของหน่วยงานภาครัฐหรือเอกชน |
| 93 | **ลายมือชื่อดิจิทัล (Digital signature)** | การลงลายมือชื่ออิเล็กทรอนิกส์โดยใช้ใบรับรองอิเล็กทรอนิกส์ (Certificate) ที่ระบุตัวบุคคล หรือองค์กรผู้เป็นเจ้าของลายมือชื่อ เพื่อแสดงว่าบุคคล หรือองค์กร ดังกล่าวยอมรับข้อความในข้อมูลอิเล็กทรอนิกส์นั้น |
| 94 | **รับชำระเงินอิเล็กทรอนิกส์ (E-payment)** | กระบวนการชำระเงินระหว่าง ผู้จ่าย/ผู้โอนเงินไปยังผู้รับเงินโดยเป็นการโอนสิทธิการถือครองเงินหรือการโอนสิทธิการถอนเงิน หรือหักเงินจากบัญชีเงินฝากของผู้ใช้บริการที่เปิดไว้กับผู้ให้บริการด้วยวิธีการทางดิจิทัลทั้งหมดหรือบางส่วนที่เกิดขึ้นผ่านช่องทางดิจิทัล เช่น การโอนผ่านทาง ATM บัตรเครดิต บัตรเดบิต การชำระเงินผ่านอินเทอร์เน็ต การชำระเงินผ่านโทรศัพท์เคลื่อนที่ เป็นต้น |
| 95 | **หนังสือรับรองนิติบุคคลทางอิเล็กทรอนิกส์ (E-certificate)** | ใบรับรองอิเล็กทรอนิกส์ที่สามารถเช็กและตรวจสอบได้ออนไลน์ เพื่อลดการใช้กระดาษ |
| 96 | **ใบอนุญาตอิเล็กทรอนิกส์ (E-license)** | การออกใบอนุญาต หรือใบรับรองเป็นดิจิทัล เพื่อลดการใช้กระดาษ |
| 97 | **Biz Portal** | ระบบการให้บริการทางอิเล็กทรอนิกส์แก่ภาคธุรกิจของภาครัฐแบบเบ็ดเสร็จเพื่อใช้ในการติดต่อราชการ ครบวงจร ณ จุดเดียว ประกอบด้วย - ค้นหาข้อมูล: ค้นหาข้อมูลการติดต่อราชการได้ครบทุกหน่วยงาน ทุกขั้นตอน- ขออนุญาตออนไลน์: ยื่นคำขอให้หลายหน่วยงาน โดยไม่ต้องกรอกข้อมูลและส่งเอกสารซ้ำซ้อน- ตรวจสอบสถานะ: ติดตามสถานะการขออนุญาตได้สะดวกรวดเร็ว- ชำระค่าธรรมเนี่ยม: เลือกชำระค่าธรรมเนียมของการบริการโดยสามารถเลือกการโอนเงิน หรือชำระโดยตรงกับทางหน่วยงาน- รับใบอนุญาต: รับใบอนุญาตโดยไม่ต้องติดต่อด้วยตัวเอง |
| 98 | **การให้ข้อมูล (e-Information)** | การเปิดเผยข้อมูลและช่องทางการเข้าถึงข้อมูลสาธารณะต่อประชาชน |
| 99 | **การเปิดโอกาสให้ผู้รับบริการได้แสดงความคิดเห็นต่อบริการ (e-Consultation)** | การให้ประชาชนมีส่วนร่วมและเปิดโอกาสให้ประชาชนสามารถแสดงความคิดเห็นเกี่ยวกับนโยบายและการบริการ |
| 100 | **การเปิดโอกาสให้ผู้รับบริการมีส่วนร่วมในการลงมติ (e-Decision making)** | การให้ประชาชนมีส่วนร่วมในการเสนอทางเลือกเชิงนโยบาย การลงมติ และมีส่วนร่วมในการพัฒนาการให้บริการต่างๆ |
| **ส่วนที่ 4 การบริหารจัดการรูปแบบดิจิทัล (Smart Back Office)** |
| 101 | **ระบบบริหารจัดการภายใน** | ระบบบริหารจัดการภายในหน่วยงาน เพื่อสนับสนุนงานตามภารกิจของหน่วยงาน เพื่อให้หน่วยงานสามารถทำงานได้อย่างมีประสิทธิภาพและบรรลุเป้าหมาย อาทิ1. ระบบงานบริหารทรัพยากรบุคคล2. ระบบงานนโยบาย แผนงาน โครงการ 3. ระบบบริหารงบประมาณ การเงินและบัญชี4. ระบบงานสารบรรณและเลขานุการ 5. ระบบงานจัดซื้อพัสดุ อาคารสถานที่และยานพาหนะ6. ระบบงานนิติการ7. ระบบงานประชาสัมพันธ์ 8. ระบบงานบริหารเทคโนโลยีสารสนเทศ |
| 102 | **ระบบกลางของภาครัฐ** | การให้บริการของภาครัฐโดยจัดทำเป็นระบบกลางที่ทุกหน่วยงานของภาครัฐสามารถใช้งานระบบนี้ได้ |
| 103 | **Single Sign-on** | ความสามารถของระบบการยืนยันตัวบุคคล (Authentication) ที่รองรับการให้ผู้ใช้งานลงชื่อเข้าใช้งานระบบ (Login) ครั้งเดียว แล้วสามารถเข้าใช้งานระบบหลายระบบได้ โดยไม่ต้องลงชื่อเข้าใช้งานซ้ำอีก |
| 104 | **ระบบบูรณาการฐานข้อมูลประชาชนและการบริการภาครัฐ (Linkage Center)** | การบูรณาการฐานข้อมูลประชาชนและการบริการภาครัฐ โดยรัฐบาลได้มอบหมายให้กรมการปกครองเป็นหน่วยงานกลางในการเชื่อมโยงฐานข้อมูลประชาชนกับส่วนราชการ กว่า 167 หน่วยงาน จัดทำฐานข้อมูลประชาชนของตนเองตามอำนาจหน้าที่โดยใช้เลขประจำตัวประชาชน 13 หลักเป็นดัชนีในการจัดเก็บ |
| 105 | **ศูนย์แลกเปลี่ยนข้อมูลกลางภาครัฐ (Government Data Exchange: GDX)** | แพลตฟอร์มของระบบการรับส่งข้อมูล เอกสารและทะเบียนดิจิทัลภาครัฐที่จะมีรูปแบบการทำงานที่แตกต่างจากการเชื่อมโยงข้อมูลภาครัฐที่ผ่านมา มีการออกแบบโดยคำนึงถึงมาตรฐาน ความมั่นคงปลอดภัย สามารถให้บริการได้อย่างต่อเนื่อง รองรับการขยายหรือเพิ่มเติมการเชื่อมโยงจากหน่วยงานภาครัฐต่างๆ และที่สำคัญคือ การดำเนินงานของผู้ที่เกี่ยวข้องทั้งหมดจะเป็นไปตามธรรมาภิบาลข้อมูล (Data Governance) โดยแต่ละหน่วยงานเจ้าของข้อมูลยังคงจัดเก็บและดูแลข้อมูล เอกสารทะเบียนดิจิทัลเหมือนเดิม และ GDX จะเป็นฐานของการต่อยอดไปสู่การพัฒนาบริการดิจิทัลภาครัฐแบบเบ็ดเสร็จ หรือ One Stop Service (OSS) ที่สมบูรณ์ |
| 106 | **ศูนย์แลกเปลี่ยนข้อมูลกระบวนการยุติธรรม (Data Exchange Center: DXC)** | ศูนย์แลกเปลี่ยนข้อมูลกระบวนการยุติธรรมจัดตั้งขึ้นเพื่อดำเนินการแลกเปลี่ยนข้อมูลในกระบวนการยุติธรรมและสนับสนุนหน่วยงานที่เกี่ยวข้องให้มีความพร้อมทางด้านเทคโนโลยีสารสนเทศเพื่ออำนวยความสะดวกในการปฏิบัติงานในกระบวนการยุติธรรมรวมถึงทำให้ประชาชนได้รับความสะดวกรวดเร็วในการติดต่อทางด้านต่างๆ ในกระบวนการยุติธรรม |
| 107 | **การทำงานจากที่บ้าน (Work from home)** | การที่บริษัท/หน่วยงาน/องค์กร อนุญาตให้พนักงานสามารถทำงานที่บ้านหรือนอกสถานที่ได้โดยไม่ต้องเข้ามาที่สำนักงาน โดยบริษัท/องค์กรมีการออกนโยบาย หรือเครื่องมือเพื่อสนับสนุนการทำงานของพนักงานให้คงไว้ซึ่งประสิทธิภาพ และประสิทธิผลในการทำงาน |
| 108 | **กระบวนการอัตโนมัติ (Process Automation)** | กระบวนการทำงานโดยใช้อุปกรณ์หรือเทคโนโลยีมาใช้ทดแทนการทำงานบางส่วนของมนุษย์เพื่อลดระยะเวลาหรือเพิ่มประสิทธิภาพในการทำงาน |
| 109 | **ระบบสารบรรณอิเล็กทรอนิกส์ (e-Saraban)**  | ระบบให้บริการรับส่ง หนังสือ จัดเก็บเอกสาร เพื่อส่งต่อ สั่งการและลงนามในเอกสาร หรือส่งเข้าระบบหนังสือเวียน ที่มีการลงนาม รับทราบ ผ่านระบบด้วยวิธีการทางอิเล็กทรอนิกส์ สามารถจำกัดสิทธิ์ในการเข้าถึงเอกสาร รองรับการปฏิบัติงานของผู้ใช้งานได้พร้อมๆ กัน  |
| 110 | **ระเบียบของสำนักนายกรัฐมนตรี** **ว่าด้วยงานสารบรรณ**  | การติดต่อราชการนอกจากการจะดำเนินการโดยหนังสือที่เป็นเอกสารสามารถดำเนินการด้วยระบบสารบรรณอิเล็กทรอนิกส์ได้ในกรณีที่ติดต่อราชการด้วยระบบสารบรรณอิเล็กทรอนิกส์ให้ผู้ส่งตรวจสอบผลการส่งทุกครั้งและให้ผู้รับแจ้งตอบรับ เพื่อยืนยันว่าหนังสือได้จัดส่งไปยังผู้รับเรียบร้อยแล้ว และส่วนราชการผู้ส่งไม่ต้องจัดส่งหนังสือเป็นเอกสาร เว้นแต่กรณีเป็นเรื่องสำคัญจำเป็นต้องยืนยันเป็นเอกสารให้ทำเอกสาร ยืนยันตามไปทันทีการส่งข้อความทางเครื่องมือสื่อสาร เช่น โทรเลข วิทยุโทรเลข โทรพิมพ์ โทรศัพท์ วิทยุสื่อสาร วิทยุกระจายเสียง หรือวิทยุโทรทัศน์ เป็นต้น ให้ผู้รับปฏิบัติเช่นเดียวกับได้รับหนังสือในกรณีที่จำเป็นต้องยืนยันเป็นหนังสือให้ทำหนังสือยืนยันตามไปทันที |
| **ส่วนที่ 5 โครงสร้างพื้นฐานที่มีความมั่นคงปลอดภัยและมีประสิทธิภาพ (Secure and Efficient Infrastructure)** |
| 111 | **ฮาร์ดแวร์** | ชุดขององค์ประกอบต่างๆ ที่ประกอบรวมกันเป็นระบบคอมพิวเตอร์ ฮาร์ดแวร์คอมพิวเตอร์เป็นส่วนประกอบกายภาพ เช่น จอภาพ เมาส์ คีย์บอดส์ โดยอุปกรณ์ฮาร์ดแวร์ทั้งหมดต้องเป็นวัตถุหรือสิ่งที่จับต้องได้ |
| 112 | **ซอฟต์แวร์** | ส่วนชุดคำสั่งหรือส่วนของระบบคอมพิวเตอร์ที่ใช้ในการจัดเก็บและประมวลผลข้อมูล ซอฟต์แวร์สามารถใช้งานบนคอมพิวเตอร์และอุปกรณ์อื่น เช่น โทรศัพท์มือถือหรือเครื่องจักร  |
| 113 | **เซิร์ฟเวอร์** | เครื่องหรือโปรแกรมคอมพิวเตอร์ซึ่งทำงานให้บริการ ในระบบเครือข่ายแก่ลูกข่าย (ซึ่งให้บริการผู้ใช้อีกทีหนึ่ง) โดยเครื่องคอมพิวเตอร์ที่ทำหน้าที่เป็นเซิร์ฟเวอร์นี้ควรจะมีประสิทธิภาพสูง มีความเสถียร สามารถให้บริการแก่ผู้ใช้ได้เป็นจำนวนมาก  |
| 114 | **เน็ตเวิร์ค** | กลุ่มของคอมพิวเตอร์หรืออุปกรณ์สื่อสารชนิดต่าง ๆ ที่นำมาเชื่อมต่อกันเพื่อให้ผู้ใช้ในเครือข่าย สามารถติดต่อสื่อสาร แลกเปลี่ยนข้อมูล และใช้อุปกรณ์ต่าง ๆ ร่วมกันในเครือข่ายได้ เช่น เครือข่ายของโทรศัพท์ เครือข่ายดาวเทียม เครือข่ายวิทยุ หรือเครือข่ายคอมพิวเตอร์ เป็นต้น |
| 115 | **ระบบคลาวด์กลางภาครัฐ (Government Data Center and Cloud service: GDCC)** | บริการของกระทรวงดิจิทัลเพื่อเศรษฐกิจและสังคม โดยสำนักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.)ซึ่งดำเนินการร่วมกับบริษัท กสท โทรคมนาคม จำกัด (มหาชน) ในการรวมศูนย์การให้บริการเครื่องคอมพิวเตอร์เสมือนสําหรับหน่วยงานภาครัฐที่ไม่ประสงค์จะดูแลศูนย์ข้อมูลเอง แต่มีความจำเป็นต้องใช้ระบบเทคโนโลยีสารสนเทศ |
| 116 | **ระบบเครือข่ายสื่อสารข้อมูลสารสนเทศภาครัฐ (Government Information Network: GIN)** | บริการเครือข่ายสารสนเทศกลางของภาครัฐที่เชื่อมโยงหน่วยงานภาครัฐเข้าด้วยกัน เพื่อสนับสนุนระบบบริการประชาชนให้ใช้งานได้อย่างมีประสิทธิภาพตลอดเวลาและต่อเนื่อง ใช้เทคโนโลยีสารสนเทศประสิทธิภาพสูงในการพัฒนาระบบบริหารจัดการและระบบบริการภาครัฐที่มั่นคงปลอดภัย รวดเร็ว และประหยัดงบประมาณ |
| 117 | **ศูนย์ประสานการรักษาความมั่นคงปลอดภัยระบบคอมพิวเตอร์ประเทศไทย (Thailand Computer Emergency Response Team: ThaiCERT)** | หน่วยงาน ที่ทำหน้าที่ตอบสนองและจัดการกับเหตุการณ์ความมั่นคงปลอดภัยคอมพิวเตอร์ (Incident Response) ให้การสนับสนุนที่จำเป็นและคำแนะนำในการแก้ไขภัยคุกคามความมั่นคงปลอดภัยทางด้านคอมพิวเตอร์ ติดตามและเผยแพร่ข่าวสารและเหตุการณ์ทางด้านความมั่นคงปลอดภัยทางด้านคอมพิวเตอร์ต่อสาธารณชน ตลอดจนทำการศึกษาและพัฒนาเครื่องมือและแนวทางต่างๆ ในการปฏิบัติเพื่อเพิ่มความมั่นคงปลอดภัยในการใช้คอมพิวเตอร์และเครือข่ายอินเทอร์เน็ต |
| 118 | **การรักษาความลับของข้อมูล (Confidentiality)** | การรักษาความลับของข้อมูล โดยผู้มีสิทธิและได้รับอนุญาตเท่านั้นที่สามารถเข้าถึงข้อมูลได้ สารสนเทศที่ถูกเข้าถึงโดยบุคคลที่ไม่มีสิทธิ์หรือไม่ได้รับอนุญาต จะถือเป็นสารสนเทศที่เป็นความลับถูกเปิดเผย ซึ่งองค์กรต้องมีมาตรการป้องกัน เช่น การจัดประเภทของสารสนเทศ, การรักษาความปลอดภัยให้กับแหล่งข้อมูล, การกำหนดนโยบายความมั่นคงปลอดภัยและนำไปใช้งาน เป็นต้น  |
| 119 | **ความแท้จริงของข้อมูล (Integrity)** | ความแท้จริงของข้อมูลเพื่อให้แน่ใจว่าข้อมูลที่ถูกต้องของเราไม่ถูกแก้ไข โดยผู้ที่ไม่ได้รับอนุญาต หรือไม่ถูกเปลี่ยนแปลงโดยแฮกเกอร์ หรือผู้บุกรุก |
| 120 | **การใช้งานได้ของระบบ (Availability)** | ความพร้อมใช้งานของระบบ โดยระบบต้องมีความสามารถในการรองรับการใช้งานอยู่เสมอ โดยอาจอยู่ในรูปแบบ การสำรองระบบ แผนการป้องกันระบบล่มในรูปแบบ BCP หรือ DRP เป็นต้น |
| 121 | **การเข้ารหัสข้อมูล (Encryption)** | กระบวนการในการแปลงข้อมูลในรูปแบบที่สามารถอ่านได้ผ่าน Algorithm เพื่อให้ได้ข้อมูลไฟล์ที่ถูกเข้ารหัส (ciphertext) ซึ่งเป็นรูปแบบที่ไม่สามารถเข้าใจได้โดยบุคคลที่ไม่มีสิทธิในการเข้าถึง |
| 122 | **การกำหนดสิทธิในการเข้าถึงข้อมูล (Access control)** | การกำหนดสิทธิในการเข้าถึง จัดการ ข้อมูลเพื่อป้องกันให้ข้อมูลมีความปลอดภัย |
| 123 | **การยืนยันตัวตนโดยใช้รหัสผ่าน (Authentication)**  | กระบวนการตรวจสอบหลักฐานเพื่อยืนยันว่าเป็นบุคคลที่กล่าวอ้างจริง โดยปกติจะประกอบด้วย 2 ขั้นตอน คือ การระบุตัวตน (Identification) และ การพิสูจน์ตัวตน (Authentication) |
| 124 | **Smart Card**  | บัตรที่มีการฝังชิพคอมพิวเตอร์ไว้ภายในบัตร โดยชิพดังกล่าวบรรจุข้อมูลต่าง ๆ ไว้ในรูปแบบดิจิทัล เช่น บัตร smart card ของเจ้าหน้าที่ในหน่วยงาน เป็นต้น |
| 125 | **Biometric Security** | การนำเอาข้อมูลด้านชีวภาพมาใช้เพื่อจุดประสงค์ในการรักษาความปลอดภัย เช่น ลายนิ้วมือ ม่านตา ใบหน้า เป็นต้น |
| 126 | **การยืนยันตัวตนผ่านสองขั้นตอน (Two-Factor Authentication)** | การยืนยันตัวตนสำหรับระบบที่ต้องการความปลอดภัยเป็นพิเศษ ซึ่งวิธีนี้นอกจากจะมีการยืนยันตัวตนด้วยการล็อกอินผ่านการป้อนรหัสผ่านในขั้นตอนแรกแล้ว ยังมีการใช้ One Time Password (OTP) ในการยืนยันตัวตนเป็นขั้นที่สอง ผ่านการส่งรหัสด้วยช่องทางต่าง ๆ อาทิ ผ่าน SMS, ผ่านโปรแกรมหรือแอปพลิเคชัน เป็นต้น |
| 127 | **การรองรับ SSL บนเว็บไซต์ (Secure Sockets Layer)**  | เทคโนโลยีการเข้ารหัสข้อมูล เพื่อเพิ่มความปลอดภัยในการสื่อสารหรือส่งข้อมูลบนเครือข่ายอินเทอร์เน็ต ระหว่างเครื่องเซิร์ฟเวอร์กับเว็บเบราว์เซอร์หรือแอปพลิเคชันที่ใช้งาน เพื่อให้ข้อมูลมีความปลอดภัย โดยวิธีการเรียกใช้งาน จะเรียกผ่านโปรโตคอล HTTPS หรือโปรโตคอลความปลอดภัยอื่นๆ ตามแต่วิธีการใช้งาน |
| 128 | **Hash** | วิธีการย่อขนาดข้อมูลลง แต่มีลักษณะจำเพาะของข้อมูลนั้น โดยมักใช้ในการตรวจสอบว่าข้อมูลมีการเปลี่ยนแปลงหรือไม่  |
| 129 | **การสำรองข้อมูล (Backup)** | การคัดลอกข้อมูลเพื่อทำสำเนา เพื่อหลีกเลี่ยงความเสียหายที่จะเกิดขึ้นหากข้อมูลเกิดการเสียหายหรือสูญหาย |
| 130 | **สำรองข้อมูลในพื้นที่ห่างไกล** | การสำรองข้อมูลไว้ภายนอกหน่วยงานในสถานที่ที่มีความปลอดภัย ซึ่งห่างจากสถานที่ตั้งของหน่วยงาน เพื่อปกป้องจากการสูญเสียข้อมูลและการโจรกรรมข้อมูลของหน่วยงาน |
| 131 | **แผนฟื้นฟูภัยพิบัติ (Disaster recovery plan: DR plan)** | แผนงานในการรับมือหรือฟื้นฟูระบบสารสนเทศให้สามารถดำเนินงานต่อไปได้หลังเกิดภัยพิบัติ หรือ สามารถทำงานได้อย่างต่อเนื่องในขณะที่เกิดภัยพิบัติ โดยมีขั้นตอนต่างๆ อาทิ การประเมินความเสี่ยง การวางแผนป้องกัน การตรวจวัดและบันทึกข้อมูล เป็นต้น |
| 132 | **แผนความต่อเนื่องทางธุรกิจ (Business continuity plan: BCP)** | แผนงานเตรียมตอบสนองต่อภาวะวิกฤตเพื่อบริหารการดำเนินภารกิจอย่างต่อเนื่อง โดยมุ่งทำขั้นตอนงานที่ฉุกเฉินต่อภารกิจและใช้ทรัพยากรหลักอย่างเหมาะสม พร้อมทั้งเตรียมแผนรับสถานการณ์ที่ส่งผลกระทบ  |
| 133 | **กระบวนการจัดการเหตุการณ์ผิดปกติ (Incident Management Process)** | แผนงานเตรียมตอบสนองต่อภาวะวิกฤตเพื่อจัดการกับวิกฤตฉุกเฉินที่เกิดขึ้น |
| 134 | **มาตรฐานสากล ISO/IEC27001** | มาตรฐานสากลสำหรับระบบการจัดการความปลอดภัยของข้อมูล (Information Security Management Systems : ISMS) มาตรฐานนี้ให้ต้นแบบสำหรับการประเมินความเสี่ยง การออกแบบด้านการรักษาความปลอดภัยและการนำไปปฏิบัติ รวมถึงการบริหารจัดการความปลอดภัย มาตรฐานนี้ได้ระบุแนวทางการดำเนินงานและการบริหารจัดการที่จะช่วยในการเก็บรักษาข้อมูลทั้งเป็นดิจิทัลและเอกสารได้อย่างปลอดภัยมาตรฐาน ISO/IEC27001 เป็นมาตรฐานสากลเพียงมาตรฐานเดียวที่สามารถตรวจประเมินได้สำหรับระบบการจัดการความปลอดภัยของข้อมูล มาตรฐานนี้จะให้การรับรองว่าองค์กรได้ดำเนินงานโดยสอดคล้องกับกฎหมาย กฎระเบียบ ข้อบังคับ และข้อกำหนดตามสัญญาอันเกี่ยวเนื่องกับข้อมูลสำคัญ |
| 135 | **มาตรฐานการรักษาความมั่นคงปลอดภัยสำหรับโปรแกรมประยุกต์บนเว็บไซต์ (Web Application security Standard: WAS)**  | มาตรฐานการรักษาความมั่นคงปลอดภัยสำหรับโปรแกรมประยุกต์บนเว็บไซต์ โดยมุ่งเน้นกระบวนการพัฒนาและทดสอบโปรแกรมประยุกต์เป็นหลัก |
| 136 | **มาตรฐานการรักษาความมั่นคงปลอดภัยสาหรับเว็บไซต์ (Website Security Standard: WSS)** | มาตรฐานการรักษาความมั่นคงปลอดภัยสำหรับเว็บไซต์ที่มุ่งเน้นในด้านโปรแกรมสำหรับให้บริการเว็บ (Web server software) ระบบบริหารจัดการเว็บไซต์ (CMS) ระบบฐานข้อมูล (Database system) และโปรแกรมประยุกต์บนเว็บ (Web applications) |
| 137 | **Data cleansing** | กระบวนการตรวจสอบและการแก้ไข (หรือลบ) รายการข้อมูลที่ไม่ถูกต้องออกไปจากชุดข้อมูล ตารางหรือฐานข้อมูล ซึ่งเป็นหลักสำคัญของฐานข้อมูล |
| 138 | **Data Masking** | กระบวนการปกปิดหรือปิดบังข้อมูล เพื่อทำให้ข้อมูลนั้นแสดงเป็นข้อมูลหลอกหรือนามแฝง เพื่อปกปิดข้อมูลจริง |
| 139 | **Data Warehouse** | คลังสำหรับเก็บข้อมูลที่รวบรวมข้อมูลจาก Database หรือฐานข้อมูลต่างๆ ในองค์กร เพื่อนำข้อมูลเหล่านั้นมาใช้ในการวิเคราะห์ ใช้ประโยชน์ในการดำเนินงาน การจัดทำแผนงาน ข้อมูลของ Data Warehouse จะไม่ได้เป็นแบบ Real-time แต่จะเป็นข้อมูลในแต่ละช่วงเวลา (Historical) มีความหลากหลายของข้อมูลมาก เพราะเก็บข้อมูลจากแหล่งที่มาจำนวนมาก ซึ่งเรียกได้ว่าเป็นลักษณะเฉพาะของ Big Data |
| 140 | **Data Lake** | ที่เก็บส่วนกลางซึ่งช่วยให้จัดเก็บข้อมูลที่มีและไม่มีโครงสร้างในทุกขนาดได้ สามารถจัดเก็บข้อมูลตามที่เป็นโดยไม่ต้องวางโครงสร้าง และยังสามารถใช้การวิเคราะห์ประเภทต่างๆ ได้ ตั้งแต่ Dashboard และการแสดงภาพไปจนถึงการประมวลผล Big Data การวิเคราะห์แบบเรียลไทม์ และ Machine Learning เพื่อสร้างแนวทางการตัดสินใจที่ดีขึ้น |
| 141 | **Descriptive Analytic** | การวิเคราะห์แบบพื้นฐาน เป็นการดูข้อมูลแบบเบื้องต้นโดยสรุปและรายงานสิ่งที่เกิดขึ้น |
| 142 | **Diagnostic Analytic** | การวิเคราะห์แบบวินิจฉัย เป็นการวิเคราะห์เจาะลึกข้อมูล เพื่อค้นหาสาเหตุและลักษณะของสิ่งที่เกิดขึ้น |
| 143 | **Predictive Analytic** | การวิเคราะห์แบบทำนายพยากรณ์ โดยมีการนำเทคโนโลยี Al หรือ Machine learning มาประกอบใช้ในการวิเคราะห์ เพื่อหารูปแบบ หรือความสัมพันธ์ของข้อมูลต่างๆ เพื่อทำนายแนวโน้มที่อาจเกิดขึ้นได้ในอนาคต |
| 144 | **Prescriptive Analytic** | การวิเคราะห์แบบให้คำแนะนำ จะเป็นการนำระบบที่สามารถแนะนำวิธีการรับมือหรือแก้ไขกับเหตุการณ์หรือสถานการณ์ที่อาจเกิดขึ้นในอนาคตโดยจะเกิดหลังจากสามารถทำการวิเคราะห์แบบทำนายพยากรณ์ ว่าอาจมีแนวโน้มเกิดขึ้น  |
| **ส่วนที่ 6 เทคโนโลยีดิจิทัลและการนำไปใช้ (Digital Technology Practices)** |
| 145 | **Chatbot** | โปรแกรมที่ถูกสร้างขึ้นมาเพื่อที่จะอำนวยความสะดวกในการตอบข้อความสนทนาตามที่ถูกกำหนดหรือตั้งค่าไว้  |
| 146 | **API** | Application Programming Interface เป็นตัวกลางหรือช่องทางการเชื่อมต่อกับเว็บไซต์ภายนอกหรือระบบอื่น  |
| 147 | **IoT** | เครือข่ายของสิ่งที่มีอุปกรณ์ดิจิทัลฝังตัวอยู่ เช่น เซ็นเซอร์ หรือ ซอฟต์แวร์ เป็นต้น โดยสามารถเชื่อมต่อถึงกันเพื่อแลกเปลี่ยนข้อมูลการใช้งาน เช่น การเกษตรที่อาศัยการทำงานร่วมกันของระบบเซ็นเซอร์ที่วัดความชื้น ปริมาณแสงแดด อุณหภูมิ ระบบฐานข้อมูลพืช และระบบน้ำ ปรับปริมาณแสง และระบบปรับอุณหภูมิ ที่ทำงานสอดคล้องกันเพื่อสร้างสภาวะแวดล้อมที่เหมาะสมต่อการเจริญเติบโตของพืชมากที่สุด และแม่นยำที่สุด |
| 148 | **Big Data Analytic** | การนำข้อมูลที่มีปริมาณมหาศาล อยู่ในหลากหลายรูปแบบ และมีการเปลี่ยนแปลงอย่างรวดเร็ว มาวิเคราะห์ ประมวลผล รวมถึงมีเครื่องมือที่ใช้ในการจำลองหรือพยากรณ์ ตามภารกิจหน่วยงาน เพื่อสนับสนุนการตัดสินใจและวางแผน ตอบสนองความต้องการของประชาชนเพื่อยกระดับคุณภาพชีวิต ปรับปรุงประสิทธิภาพและความโปร่งใสของการดำเนินงานภาครัฐ |
| 149 | **Artificial Intelligence (AI)** | ปัญญาประดิษฐ์ คือ ซอฟท์แวร์คอมพิวเตอร์ที่มีความสามารถในการคิด ตัดสินใจ กระทำอย่างมีเหตุผล เองได้ เช่น การนำปัญญาประดิษฐ์มาช่วยในการทำงานภาครัฐ การวินิจฉัยโรค การตรวจสอบใบหน้า รวมถึงการตัดสินใจต่างๆ เป็นต้น |
| 150 | **Machine Learning** | ส่วนการเรียนรู้ของเครื่อง ถูกใช้งานเสมือนเป็นสมองของ AI (Artificial Intelligence) อาจพูดได้ว่า AI ใช้ Machine Learning ในการสร้างความฉลาด มักจะใช้เรียกโมเดลที่เกิดจากการเรียนรู้ของปัญญาประดิษฐ์ ไม่ได้เกิดจากการเขียนโดยใช้มนุษย์ มนุษย์มีหน้าที่เขียนโปรแกรมให้ AI (เครื่อง) เรียนรู้จากข้อมูลเท่านั้น ที่เหลือเครื่องจัดการเอง |
| 151 | **Blockchain** | เป็นรูปแบบการเก็บข้อมูล (Data structure) แบบหนึ่ง ที่ทำให้ข้อมูล Digital transaction ของแต่ละคนสามารถแชร์ไปยังทุกๆ คนได้ เป็นเสมือนห่วงโซ่ (Chain) ที่ทำให้ block ของข้อมูลลิงก์ต่อไปยังทุกๆ คนเป็น โดยที่ทราบว่าใครที่เป็นเจ้าของและมีสิทธิในข้อมูลนั้นจริงๆ และเนื่องด้วยเทคโนโลยีบล็อกเชนไม่ต้องอาศัยคนกลางในการเก็บข้อมูล แต่เป็นการให้ผู้ใช้งานทุกคนถือเอกสารชุดเดียวกัน เมื่อมีการอัพเดทก็จะอัพเดตด้วยกัน จึงมั่นใจได้ว่าเอกสารเหล่านั้นเชื่อถือได้แน่นอนไม่มีการปลอมแปลง เช่น การจัดเก็บข้อมูลของประชาชนที่ถูกเก็บโดยหลายหน่วยงาน ตั้งแต่แรกเกิดไปจนถึงวัยสูงอายุ ให้เป็นชุดเดียวกันบนเครือข่ายบล็อกเชน เป็นต้น |
| 152 | **Quantum computing** | เทคโนโลยีรูปแบบใหม่ที่สามารถประมวลผลข้อมูลจำนวนมหาศาลได้ภายในเวลารวดเร็ว โดยใช้ทฤษฎีทางกลศาสตร์ควอนตัม (Quantum Mechanics) |
| 153 | **เทคโนโลยีรูปแบบใหม่ (Emerging technology)** | เทคโนโลยีซึ่งอยู่ระหว่างการศึกษา และอาจยังไม่มีความชัดเจนในแง่ของแนวทางพัฒนา หรือการนำมาใช้งานในการทำงานจริง |